open-index/open-wikipedia-markdown huggingface dataset:
Slovenský športovec storočia

**Slovenský športovec storočia** bola športová anketa, ktorú zorganizoval v roku 2000 Slovenský olympijský výbor v spolupráci s Klubom športových redaktorov SSN. Vyhlásenie výsledkov ankety sa uskutočnilo 21. decembra 2000 na slávnostnom galavečere v koncertnej sieni Slovenského rozhlasu. 

## Prvá fáza ankety (hlasovanie čitateľov)
Prvá fáza ankety, v ktorej hlasovali čitatelia denníka *Šport*, odštartovala 9. novembra 2000. Organizátori ankety uverejnili 100-člennú nomináciu športovcov, ale čitatelia mohli uvádzať aj mená mimo nominácie. Uzávierka hlasovania bola 27. novembra 2000, na 4 881 platných hlasovacích lístkoch sa objavilo celkom až 366 mien športovcov, športovci s najvyšším počtom hlasov na prvých 25 miestach postúpili do finálového kola ankety. 

### Výsledky hlasovania čitateľov v prvej fáze ankety

## Druhá fáza ankety (finálové kolo)

V druhej fáze ankety rozhodovala o konečnom poradí 15-členná porota, ktorú tvorilo päť športových redaktorov, päť športových funkcionárov a päť zástupcov sponzorov. V dvojkolovom hlasovaní najskôr vybrali desiatku najlepších, z ktorej na slávnostnom galavečere zvolili víťaza ankety verejným hlasovaním. Slovenským športovcom storočia sa stal krasokorčuliar Ondrej Nepela, olympijský víťaz zo Sappora 1972, trojnásobný majster sveta a päťnásobný majster Európy. Na druhom mieste skončil Anton Tkáč, olympijský víťaz 1976 a trojnásobný majster sveta v cyklistickom šprinte, tretiu priečku obsadil legendárny hokejový brankár Vladimír Dzurilla, držiteľ troch olympijských medailí a troch titulov majstrov sveta.

Víťaznú cenu – bronzovú trofej „Zlatý vrch“ od akademického sochára Jána Ťapáka prevzala bývalá Nepelova trénerka Hilda Múdra z rúk prezidenta Slovenskej republiky Rudolfa Schustera a predsedu SOV Františka Chmelára.

V prvej desiatke sa umiestnilo osem olympijských víťazov, z aktívnych športovcov bola najvyššie Martina Moravcová. Elitnú desiatku tvorili zástupcovia ôsmich športov, dvojnásobné zastúpenie mali ľadový hokej a vodný slalom, najlepší zástupca kolektívneho športu číslo 1 – futbalu Ján Popluhár obsadil v ankete 15. miesto.
## Slovenský športovec storočia

## Pozri aj
*Športovci storočia

## Referencie

Kategória:Slovenské športové ocenenia
Kategória:Šport na Slovensku v 2000
Aerobus (lanovka)

thumb
**Aerobus** je lanovka premávajúca v nemeckom meste Mannheim. Do prevádzky bola táto 3 km vysutá trať uvedená v roku 1975. Je prevádzkovaná ako súčasť mestskej hromadnej dopravy a vozne sa na nej pohybujú rýchlosťou až 60 km/hod.

## Zdroj
*

Kategória:Lanovky
Panamerická konfederácia kolieskových športov

**Panamerická konfederácia kolieskových športov** (, skr. **CPRS**) je panamerická športová organizácia, ktorá združuje národné zväzy v športoch na inline a kolieskových korčuliach. Jej členmi je v súčasnosti 28 národných zväzov. CPRS je členom svetovej korčuliarskej federácieMedzinárodná federácia kolieskových športov (FIRS). Okrem toho je členom Panamerickej športovej organizácie (ODEPA) a Panamerickej asociácie športových konfederácií (ACODEPA). Na čele CPRS stojí Kolumbijčan Carlos Orlando Ferreira, ktorý je zároveň aj viceprezidentom FIRS. Subkontinentálnym členom CPRS je Juhoamerická konfederácia kolieskových športov, ktorá sa zastrešuje kolieskové športy na juhoamerickom kontinente.

CPRS vznikla v roku 1977, vtedy pod názvom *Confederación Panamericana de Patinaje*. Od roku 1979 usporadúva multišportové podujatie vo viacerých kolieskových športochPanamerické majstrovstvá v kolieskových športoch, ktoré ale neorganizuje pravidelne. Prvé podujatie sa uskutočnilo v Argentíne.

;Športy
CPRS zastrešuje nasledovné športy na kolieskových a inline korčuliach:
* hokej na kolieskových korčuliach (roll hokej)
* inline hokej (podľa pravidiel FIRS)
* inline rýchlokorčuľovanie
* krasokorčuľovanie na kolieskových korčuliach
* inline korčuľovanie z kopca/inline slalom
* freestyle inline
* skejtbording

;Výbory CPRS
* Výbor inline rýchlokorčuľovania
* Výbor inline krasokorčuľovania
* Výbor hokeja na kolieskových korčuliach
* Výbor inline hokeja

## Členské zväzy

## Podujatia
* Panamerické majstrovstvá v kolieskových športochhlavné podujatie
* Panamerické majstrovstvá v inline hokejisúčasť hlavného podujatia
* Panamerické majstrovstvá v hokeji na kolieskových korčuliach
* Panamerické majstrovstvá klubov v hokeji na kolieskových korčuliach
* Panamerické majstrovstvá klubov v inline hokeji
* Majstrovstvá Strednej Ameriky a Karibiku v kolieskových športoch
* Majstrovstvá Strednej Ameriky v kolieskových športoch

## Referencie

## Externé odkazy
* Oficiálna stránka CPRS  
* Staršia stránka CPRS (archive.org) 
* CPRS na stránke inlineskating.about.com 
* CPRS na stránke Panamerickej asociácie športových konfederácií  
* Organizácie Medzinárodnej federácie kolieskových športov 

Kolieskové športy
Kategória:Medzinárodné organizácie hokeja na kolieskových korčuliach
Kategória:Medzinárodné federácie inline hokeja
Kategória:Organizácie založené v 1977
Aerobus (lietadlo)

**Aerobus** je označenie veľkokapacitného lietadla na prevoz pasažierov. Obvykle je určené na stredné až dlhé vzdialenosti. K typickým zástupcom patria napr. Airbus A330 a Airbus A380, či Boeing 777.

## Zdroj

Kategória:Lietadlá
Ace of Spades

„**Ace of Spades**“ je skladba anglickej rockovej skupiny Motörhead vydaná v roku 1980 ako singel z albumu *[[Ace of Spades (album)|Ace of Spades]]*. Skladba sa udržala 12 týždňov v britskom rebríčku UK Singles Chart, pričom najvyššou pozíciou bolo 15. miesto. Skladba je považovaná za hymnu skupiny Motörhead, pričom v roku 2005 bola časopisom *[[Q (časopis)|Q magazine]]* zaradená na 27. miesto v zozname 100 Greatest Guitar Tracks a zároveň poznamenal "This song has an intro which wouldn't be out of place ushering in the end of the world." V roku 2009 bola hudobnou stanicou VH1 nazvaná desiatou najlepšou hard rockovou skladbou všetkých čias. V roku 2014 ju časopis *[[NME]]* zaradil na 155. miesto v zozname The 500 Greatest Songs of All Time.

V roku 1988 bola nahraná koncertná verzia skladby, vydaná na 7" vinyle. Táto verzia sa objavila na ich koncertnom albume *[[No Sleep at All]]*, ktorý bol nahraný na koncerte  Giants of Rock Festival v meste Hämeenlinna vo Fínsku dňa 2. júla 1988.

## Zoznam skladieb
# „Ace of Spades“ (Ian Kilmister, Eddie Clarke, Phil „Philthy Animal“ Taylor) – 2:49
# „Dirty Love“ (Kilmister, Clarke, Taylor) – 2:57

## Zostava
*Lemmy – basová gitara, hlavné vokály
*„Fast“ Eddie Clarke – sólová gitara
*Phil „Philthy Animal“ Taylor – bicie

## Coververzie
* Blood for Blood
* Crowbar
* The Reverend Horton Heat
* Peter Pan Speedrock
* He Is Legend
* Extrema
* Ween 
* Bathory 
* Sodom
* Drain STH
* J.B.O.
* Guitar Wolf
* Hermética
* Los Mox!
* Metallica
* X Japan
* Tokyo Yankees
* Inconscientes

## Referencie

## Zdroj

Kategória:Single z 1980
Kategória:Piesne skupiny Motörhead
Kategória:Single z 1988
Kategória:Heavymetalové piesne
Kategória:Speedmetalové piesne
Jelenice (Vítkov)

**Jelenice** () je malá dedina, časť mesta Vítkov v okrese Opava. Nachádza sa asi 6,5 km na severovýchod od Vítkova. V roku 2009 tu bolo evidovaných 30 adries. V roku 2001 tu trvalo žilo 96 obyvateľov.

**Jelenice** je tiež názov katastrálneho územia o rozlohe 2,47 km2. Kataster Jelenice s ostatnými časťami mesta Vítkov územne nesúvisí, lebo je oddelený medziľahlou obcou Větřkovice. 

## Referencie


## Pozri aj
* Prírodná rezervácia Valach

## Externé odkazy
* Taggmanager.cz 
* Na stránke mesta Vítkov 

## Zdroj

Kategória:Dediny okresu Opava
Kategória:Vítkov
Klokočov (Vítkov)

**Klokočov** () je dedina, časť mesta Vítkov v okrese Opava. Nachádza sa asi 3,5 km na juhozápad od Vítkova. Prechádza tadiaľ železničná trať Suchdol nad Odrou - Budišov nad Budišovkou. V roku 2009 tu bolo evidovaných 198 adries. V roku 2001 tu trvalo žilo 531 obyvateľov.

Klokočov leží v katastrálnom území **Klokočov u Vítkova** o rozlohe 15,79 km2.

## História
Prvá písomná zmienka o obci pochádza z roku 1377.

## Referencie


## Pozri aj
* Zoznam chránených území v okrese Opava
* Kostol sv. Ondreja 

## Externé odkazy
* Na stránke mesta Vítkov 

## Zdroj

Kategória:Dediny okresu Opava
Kategória:Vítkov
Ministerstvo vnútra Českej republiky

[Stará budova MV SR na [Letná|Letnej|thumb|right]]
**Ministerstvo vnútra Českej republiky** je ústredný orgán štátnej správy pre vnútorné záležitosti.

Ministerstvo bolo zriadené zákonom č. 2/1969 Zb., o zriadení ministerstiev a iných ústredných orgánov štátnej správy Českej republiky. Tento kompetenčný zákon (v znení neskorších predpisov) vymedzuje základnú pôsobnosť ministerstva.

V roku 2010 obdržalo ministerstvo negatívnu Cenu pre Veľkého brata v kategórii "Najväčší úradný sliedil" za bojkotovanie prípravy legislatívy, ktorá by mohla zlepšiť ochranu osobných údajov pri využívaní kamerových systémov, odposluchov a databáz DNA.

## Oblasti pôsobnosti
Ministerstvo vnútra je ústredným orgánom štátnej správy pre:
* Verejný poriadok
* Dohľad na bezpečnosť a plynulosť cestnej premávky
* Mená a priezviská, matriky, štátne občianstvo, občianske preukazy, hlásenia pobytu, evidenciu obyvateľov a rodné čísla
* Združovacie a zhromažďovacie právo, autorizáciu organizácií s medzinárodným prvkom
* Verejné zbierky
* Archívnictvo a spisovú službu
* Zbrane a strelivo
* Požiarnu ochranu
* Cestovné doklady, autorizáciu pobytu cudzincov a postavenie utečencov
* Územné členenie štátu
* Štátne hranice, ich vymeriavanie, udržiavanie a vedenie dokumentárneho diela a zriaďovanie, uzatváranie a zmeny charakteru hraničných priechodov
* Štátne symboly
* Voľby do zastupiteľstiev územnej samosprávy, do Parlamentu Českej republiky a voľby do Európskeho parlamentu konané na území Česka
* Krízové ​​riadenie, civilné núdzové plánovanie, ochranu obyvateľstva a integrovaný záchranný systém

Ministerstvo:
* Je hierarchicky nadriadeným Polícii Českej republiky
* Riadi Hasičský záchranný zbor Českej republiky, generálne riaditeľstvo zboru je organizačnou súčasťou ministerstva
* Plní koordinačnú úlohu v oblasti správneho konania, správneho trestania a spisovej služby, v oblasti výkonu verejnej správy zverené orgánom územnej samosprávy, v oblasti služobného pomeru príslušníkov bezpečnostných zborov
* Zaisťuje komunikačné siete pre Políciu Českej republiky, zložky integrovaného záchranného systému a územné orgány štátnej správy
* Zabezpečuje spoluprácu v rámci medzinárodnej organizácie Interpol
* **Armáda Českej republiky** tvorí hlavnú časť ozbrojených síl Českej republiky, do ktorých sa ďalej radia Vrchní velitelia.

## Referencie


## Pozri aj
* Ministerstvo
* Ústredný orgán štátnej správy
* Zoznam ministrov vnútra Českej republiky

## Iné projekty

## Externé odkazy
* Oficiálne stránky ministerstva
* Předpis č. 2/1969 Sb.Zákon ČNR o zřízení ministerstev a jiných ústředních orgánů státní správy ČSR

## Zdroj


Vnútra
Česko
Marek Jurek

**Marek Jurek** (* 28. jún 1960, Gorzów Wielkopolski) je poľský konzervatívny politik, predseda politickej strany Pravica Poľskej Republiky, poslanec I., IV. a V. funkčného obdobia Sejmu (v V. funkčnom období bol v rokoch 2005-2007 aj predsedou Sejmu). Od roku 2014 zastáva funkciu europoslanca a je členom frakcie Európskich konzervatívcov a reformistov.

## Bibliografia
* Marek Jurek na webovej stránke Europarlamentu
* Marek Jurek  - oficiálna stránka

Kategória:Poľskí politici
Kategória:Poslanci Európskeho parlamentu z Poľska
Kategória:Poslanci Európskeho parlamentu (2014 – 2019)
Kategória:Poslanci Sejmu (3. republika)
Kategória:Maršalkovia Sejmu (3. republika)
José de Ribera

**José de Ribera** (* 12. január 1591, Játiva, Španielsko - † 2. september 1652, Neapol, Taliansko) bol  španielsky barokový maliar pôsobiaci na kráľovskom dvore.

## Život
V mladosti odišiel študovať renesančných majstrov do Talianska. Pre svoju drobnú postavu tu dostal prezývku *Lo Spagnoletto* (malý Španiel). Keď precestoval horné Taliansko, usadil sa natrvalo v Neapole, kde sa stal dvorným maliarom a bol zahŕňaný zákazkami. Pre nedostatok času viedol dielňu, kde pracovali jeho talianski, flámski a španielski pomocníci. V Neapole ho dvakrát navštívil súdobý španielsky majster, Diego Velázquez. 

Ribera bol hlavným predstaviteľom caravaggiovského naturalizmu v Taliansku. Vyberal si s obľubou námety umučenia, kde mohol uplatniť expresívne gestá a mimiku, podrobné podanie drastických podrobností a dramatické protiklady svetla a tieňov.

V strednom období preduševňoval výraz a zosvetľoval kolorit, aby v neskorých dielach dosiahol pokojnú vyrovnanosť. Ribera bol činným najmä v rokoch 1620-1630 aj ako grafik. Jeho umenie ovplyvnilo súdobe maliarstvo v Španielsku aj Neapole. K jeho žiakom patril okrem iného L. Giordano.

## Diela
* *Umučenie sv. Bartolomeja*, 1630, plátno, Madrid, Museo del Prado
* *Jakubov sen*, 1639, plátno, tamže
* *Sv. Hieronym*, 1646, plátno, Národní galerie, Praha
* *Sv. Šebestián*, plátno, tamže

## Galéria

Image:José de Ribera 043.jpg|*Svätý Sebastian*
Image:José de Ribera 037.jpg|*Svätý Hieronymus*
Image:San Francisco de Asís, por José de Ribera.jpg|*Svätý Františk z Assisi*
Image:José de Ribera 028.jpg|*Svätý  Andreas*
Image:Moses041.jpg|*Mojžiš s desaterom*


## Iné projekty

## Externé odkazy
* Dielo
* Jusepe de Ribera. Obrazy  a biografia 

## Zdroj

Kategória:Španielski maliari
Kategória:Barokoví maliari
Kategória:Dvorní maliari
Panamerické majstrovstvá v inline hokeji 2002

**Panamerické majstrovstvá v inline hokeji 2002** boli prvé Panamerické majstrovstvá v inline hokeji, ktoré organizuje Panamerická konfederácia kolieskových športov (CPRS). Boli súčasťou *5. Panamerických majstrovstiev v kolieskových športoch 2002*. Konali sa v meste Cartagena, v Kolumbii od 15.19. mája 2002, za účasti 7 mužských tímov. Pôvodne sa malo na turnaji predstaviiť aj družstvo . Zápasy sa hrali v aréne Coliseo Cubierto Base Naval.Turnaj sa skladal iba z jednej sedmčlennej skupiny bez nasledovných zápasov play-off. Titul získalo družstvo , ktoré zvíťazilo vo všetkých stretnutiach. Bronzová skončila .

Tento turnaj zároveň slúžil ako kvalifikácia na Panamerické hry 2003, ktoré hostilo Santo Domingo. Kvalifikovali sa na ne 4 najlepšie družstvá.

## Výsledky

Play-off sa nehralo.

## Konečné poradie

## Referencie

## Externé odkazy
* Oficiálna stránka Panamerickej konfederácie kolieskových športov  

## Zdroj
* Panamerické majstrovstvá 2002 na stránke Kolumbijskej federácie kolieskového korčuľovania 

Kategória:Inline hokej v 2002
Kategória:Panamerické majstrovstvá v inline hokeji
Inline hokej
Come as You Are

„**Come as You Are**“ je skladba americkej rockovej skupiny Nirvana, ktorú napísal frontman Kurt Cobain. Vydaná bola ako druhý singel z druhého štúdiového albumu *[[Nevermind]]* v roku 1992. Skladba bola ich druhým hitom v prvej štyridsiatke a takisto druhým hitom v prvej desiatke v Spojenom kráľovstve. V americkom rebríčku Billboard Hot 100 obsadila 32. miesto a v britskom rebríčku UK Singles Chart obsadila 9. miesto.

V roku 1999 bola skladba zvolená na 49. miesto v zozname "100 Greatest Rock Tracks Ever!" časopisu *[[Kerrang!]]*. 

## Zoznam skladieb
# „Come as You Are“ (Cobain) – 3:38
# „Endless, Nameless“ (Cobain; Nirvana) – 6:40
# „School“ [live] (Cobain) – 2:31
# „Drain You“ [live] (Cobain) – 3:35

## Pozície v rebríčkoch

## Referencie

## Zdroj

Kategória:Single z 1992
Kategória:Piesne z 1991
Kategória:Piesne skupiny Nirvana
Kategória:Grunge piesne
Nové Těchanovice (Vítkov)

**Nové Těchanovice** (predtým tiež **Nové Čechovice**, , resp. *Neuzechsdorf*) sú dedina, miestna časť mesta Vítkov v okrese Opava. Nachádzajú sa vo Vítkovskej vrchovine približne 4,5 km severozápadne od Vítkova, v nadmorskej výške 490 až 508 m. 

## História
Prvýkrát sú Nové Těchanovice písomne ​​spomenuté v roku 1414. Od roku 1431, kedy Mnišek z Těchanovic predal Staré i Nové Těchanovice Dětochovi zo Šumvaldu, zdieľala dedina osudy Svatoňovíc, resp. Vikštejnského panstva. V roku 1516 držal Staré a Nové Těchanovice Václav z Fulštejna zálohou od Bernarda Bírka z Násile. Pri delení panstva v roku 1671 pripadli Nové Těchanovice Helene Kataríne Oderskej a koncom 17. storočia patrili opäť vikštejnskému panstvu. V roku 1708 boli intabulované dcére Heleny Kataríny - Márii Františke von Reich spolu s panstvom Čermná. Od polovice 18. storočia patrili ku statku Melč.

Išlo o malú poľnohospodársku, podhorskú obec s tradičnou ťažbou bridlice. V roku 1900 predstavovala celková rozloha hospodárskej pôdy , z toho polia zaberali , lesy , lúky , pasienky , záhrady , bolo tu 49 koní, 345 kusov hovädzieho dobytka a 148 kusov oviec. V roku 1856 sa ťažbe bridlice venovalo 100 zamestnancov, v roku 1900 tu existovali 3 bridlicové lomy. Nové Těchanovice boli takmer čisto nemeckou obcou. V roku 1880 tu bolo 88 domov a žilo tu 447 osôb, hlásiacich sa k nemeckej národnosti. Podľa sčítania ľudu v roku 1921 tu bolo 92 domov, zo 408 obyvateľov obce sa hlásilo k českej národnosti len 7 osôb, 400 k národnosti nemeckej. V roku 1889 bol v obci založený hasičský spolok, o rok neskôr poľnohospodársky spolok. Nachádzal sa tu kostol sv. Mikuláša z 18. storočia, od roku 1785 tu bola fara. Budova jednotriednej všeobecnej školy tu bola postavená medzi rokmi 1840 – 1855.

V medzivojnovom období tu bola najsilnejšou politickou stranou Deutsche Nationalpartei (DNP), značný počet voličov získala takisto DCV, v roku 1935 vyhrala voľby SdP. Obec bola oslobodená 5. mája 1945. Pôvodné obyvateľstvo bolo odsunuté a obec novo osídlená. Vo voľbách v roku 1946 odovzdalo z celkového počtu 68 voličov 28 hlas KSČ, 17 ČSL, 16 ČSD a 7 ČNS. V roku 1950 tu stálo 77 domov a žilo tu 265 obyvateľov. Podľa sčítania ľudu z 1. decembra 1970 tu bolo 31 domov a 142 obyvateľov, k 1. januáru 2000 tu žilo 112 osôb.

Od roku 1850, kedy sa Nové Těchanovice stali samostatnou obcou, k nim patrila osada Zálužné, do roku 1867 aj Lhotka.

## Referencie


## Pozri aj
* Rímskokatolícka farnosť Nové Těchanovice
* Farský kostol svätého Mikuláša

## Externé odkazy
* Informácie o obci
* Na stránke mesta Vítkov 

## Zdroj

Kategória:Dediny okresu Opava
Kategória:Vítkov
Podhradí (Vítkov)

**Podhradí** je dedina, časť mesta Vítkov v okrese Opava. Nachádza sa, ako názov napovedá, pod hradom Vikštejn v údolí rieky Moravice, asi 2,5 km na sever od Vítkova. V roku 2009 tu bolo evidovaných 245 adries. V roku 2001 tu trvalo žilo 48 obyvateľov.

Podhradí leží v katastrálnom území Vítkov o výmere 26,68km2.

## História
Prvá písomná zmienka o obci pochádza z roku 1805.

## Pamätihodnosti
* Vodáreň

## Referencie


## Externé odkazy
* Katastrálna mapa 

## Zdroj

Kategória:Dediny okresu Opava
Kategória:Vítkov
Prostřední Dvůr

**Prostřední Dvůr** je malá dedina, časť mesta Vítkov v okrese Opava. Nachádza sa asi 2,5 km na východ od Vítkova. Prechádza tu cesta II/462. V roku 2009 tu bolo evidovaných 44 adries. V roku 2001 tu trvalo žilo 82 obyvateľov.

Prostřední Dvůr leží v katastrálnom území Vítkov o výmere 26,68 km2.

## História
Prvá písomná zmienka o obci pochádza z roku 1806.

## Pamätihodnosti
* Kaplnka sv. Jozefa

## Referencie


## Externé odkazy
* Katastrálna mapa katastra Vítkov 

## Zdroj

Kategória:Dediny okresu Opava
Kategória:Vítkov
Zálužné

**Zálužné** () je dedina, časť mesta Vítkov v okrese Opava. Nachádza sa asi 5,5 km na severozápad od Vítkova. V roku 2009 tu bolo evidovaných 193 adries. V roku 2001 tu trvalo žilo 24 obyvateľov.

Zálužné leží spolu s miestnou časťou Nové Těchanovice v katastrálnom území *Nové Těchanovice*.

## Prírodné pomery
Obcou pretekajúca rieka Moravice vytvorila svojou silou za mnoho storočí malebné údolie, na ktorého stráňach leží všetka zástavba. Okrem niekoľkých stálych obyvateľov tvorí obec množstvo rekreačných objektov. Ráz moravického údolia zmenila ťažba bridlice, nie však v negatívnom slova zmysle. Haldy, jamy a štôlne tu zapadajú ako súčasť krajiny a ekosystému a vytvárajú nenapodobiteľný charakter miesta, typický pre celú bridlicovú oblasť Nízkeho Jeseníka a Oderských vrchov, inde vo svete sa však nevyskutujúce, teda jedinečný unikát.

V obci, ktorej bridlicovej haldy pokrývajú v hojnej miere brezy, kedysi bývali a pracovali predkovia amerického maliara Tima Allena z Putney vo Vermonte. Breza, ktorých je vo Vermonte dostatok, slúži ako ústredný motív Allenových obrazov. 

V osade stojí kaplnka, ako jediná stavba svojho druhu venovaná na večnú pamiatku všetkým banským obetiam ťažby bridlice. 

## Referencie


## Externé odkazy
* ZÁLUŽNÉ - MORADORF, stránky miestneho historika a Patriota, Mgr. Petra Zahnaše, o obci a okolí
* Rozsiahle rozprávanie o miestnej ťažbe bridlice
* Staré fotografie obce
* Kaplnka štrnástich svätých pomocníkov v núdzi na Nickelsbergu nad Zálužným 
* Brezy Tima Allena

## Zdroj

Kategória:Dediny okresu Opava
Kategória:Vítkov
Ladislav Hosák

Prof. PhDr. **Ladislav Hosák**, DrSc. (* 5. jún 1898, Újezd u Brna† 3. november 1972, Brno) bol český historik a univerzitný pedagóg.

## Život
Po absolvovaní gymnázia v Strážnici nastúpil v roku 1923 na Filozofickú fakultu Karlovej univerzity na štúdium dejepisu a zemepisu. Po absolvovaní štúdií učil najskôr na gymnáziách v Příboře, Břeclavi a konečne od roku 1930 v Brne. V roku 1946 nastúpil na Pedagogickú fakultu University Palackého v Olomouci, kde v roku 1949 získal habilitáciu a v roku 1963 bol menovaný profesorom česko-slovenských dejín a historickej vlastivedy.

## Dielo
Jeho najvýznamnejším činom bolo vydanie *Historického místopisu země Moravskoslezské* (vyšiel v Prahe v rokoch 1933-1938 v celkom deviatich zväzkoch). Ďalšie z miestopisných diel vzťahujúcich sa k Morave:

* *Historický místopis střední a severní Moravy. Okres olomoucký. Okres prostějovský.* Olomouc 1959.
* *Přehled historického místopisu Moravy a Slezska v období feudalismu do roku 1848.* Ostrava 1967.
* *Místní jména na Moravě a ve Slezsku I–II.* Praha 1970-80.

## Literatúra
* *Ottův slovník naučný nové doby 2/2*. Praha 1933, s. 1215.
* *Sborník prací k sedmdesátinám univ. prof. PhDr. Ladislava Hosáka.* Olomouc 1968.
* *Československý biografický slovník.* Praha 1992, s. 231-232.

* 

## Externé odkazy
* Zoznam diel v databáze Národnej knihovny ČR, ktorých autorom alebo témou je Ladislav Hosák

## Zdroj

Kategória:Vyučujúci na Pedagogickej fakulte Univerzity Palackého v Olomouci
Kategória:Českí historici
Kategória:Absolventi Filozofickej fakulty Karlovej univerzity
Heraltický potok (prírodná pamiatka)

**Heraltický potok** je prírodná pamiatka ev. č. 1515, ktorá sa nachádza v okrese Opava, v juhozápadnom susedstve dediny Zadky zhruba 4 km východne od obce Velké Heraltice. Správa AOPK ČR.

## Ochrana
Predmetom ochrany sú mokrade okolo Heraltického potoka s významnými rastlinnými spoločenstvami.

## Referencie


## Iné projekty

## Externé odkazy
* Taggmanager.cz popis lokality 
* Na stránke ekolyceum.cz 

## Zdroj

Kategória:Chránené územia v okrese Opava
Kategória:Mokrade v Česku
Kategória:Povodie Opavy
Kategória:Neplachovice
Kategória:Holasovice
Ať žijí duchové!

**Ať žijí duchové** je rodinná filmová rozprávka, nakrútená režisérom Oldřichom Lipským v roku 1977 podľa námetu Dalibora Pokorného. Film sa natáčal na zrúcanine hradu Krakovec a v jeho okolí.

## Dej

Partia detí z blízkej obce by potrebovala svoju vlastnú klubovňu a preto si vyberie pre svoj zámer tunajší opustený hrad Brtník, na ktorom straší starý rytier (Jiří Sovák) a jeho dcéra Leontínka (Dana Vávrová). Najskôr sú proti aj miestni radní, avšak deti ich nakoniec prehovoria, aj s pomocou rytiera Brtníka a ďalších nadprirodzených bytostí (trpaslíkov). Jeho dcéra Leontýnka v závere príbehu zlomí svoje strašidelné prekliatie a stane sa opäť človekom.

## Externé odkazy
* 
* 
* Film na kinobox.cz

## Zdroj
* 

Kategória:Filmy z 1977
Kategória:Filmy podľa názvu
Kategória:Detské filmy a seriály
Kategória:Česko-slovenské filmy
Baby sitting

náhľad|Opatrovateľka číta dievčatku (olejomaľba Mary Cassattovej, 1895)
**Baby sitting** () je opatrovanie dieťaťa doma v čase neprítomnosti jeho rodičov, spravidla za úhradu. Osoba, ktoré dieťa alebo deti opatruje, sa nazýva **babysitter**, resp. **babysitterka** alebo **babysit** (), **opatrovateľ**, resp. **opatrovateľka** alebo **varovkyňa**.

Výraz baby sitting sa použival pôvodne len v Spojených štátoch, dnes sa používa aj v iných anglicky hovoriacich štátoch, v slovenčine, nemčine a iných jazykoch. V Spojenom kráľovstve sa pre pravidelnú varovkyňu používa ај výraz *childminder*.

## Etymológia
Baby sitting je anglicizmus, anglické slovesné podstatné meno odvodené od podstatného mena *babysitter* (písané tiež *baby-sitter* alebo *baby sitter*; z *baby* – dojča a *sitter* – niekto, kto strávi čas sedením, resp. v tomto konkrétnom použití dohliadaním). Výraz *baby sitter* podľa v tlači prvýkrát použil Charles Rumford Walker vo svojej knihe *American City* (1937) a prvé známe použitie výrazu *babysitting* bolo zaznamenané v roku 1947 (podľa *Oxford English Dictionary* pre tvar *baby-sitting*), pre výraz babysit v roku 1944 (podľa *Merriam-Webster Dictionary*).

V angličtine môže výraz *baby sitting* označovať aj opatrovanie a staranie sa v širšom zmysle (napr. staranie sa o zvieratá) a vo finančníckom slangu udržiavanie investície, ktorá relatívne dlhé obdobie stráca hodnotu, v nádeji, že jej hodnota napokon vzrastie.

## História
V Spojených štátoch sa táto forma práce uplatnila v medzivojnovom období, najmä v dôsledku nárastu pôrodnosti v 30. rokoch a počas druhej svetovej vojny. Vykonávali ju dospievajúce dievčatá, ktoré si dohliadaním na deti privyrábali, zatiaľ čo matky boli v zamestnaní, nakupovali alebo sa venovali voľnočasovým aktivitám.

## Referencie

## Literatúra
* 

Kategória:Povolania
Observatórium Stará Lesná

**Observatórium Stará Lesná** je astronomické observatórium, ktoré sa nachádza v Starej Lesnej v okrese Kežmarok vo výške 785 metrov nad morom. Observatórium patrí pod Astronomický ústav Slovenskej akadémie vied, v jeho areáli sa nachádza meteorologická stanica Geofyzikálneho ústavu SAV. Výstavba budovy observatória sa začala v roku 1979.

Observatórium (december 2014) zahŕňa „komplex dvoch kupol a jednej špeciálnej budovy, kde sú umiestnené 60 cm a 50 cm reflektory pre fotometriu hviezd, 50 cm horizontálny slnečný ďalekohľad so spektrografom (f=35 m) pre spektrálne pozorovania slnečného povrchu a malý 10 cm refraktor pre kresbu slnečných škvŕn. Horizontálny slnečný ďalekohľad so spektrografom sa dnes používa hlavne pre astronomické praktiká študentov univerzít a na testy astronomických post-fokálnych zariadení a optiky.“

Meteorologická stanica je detašovaným pracoviskom Oddelenia fyziky atmosféry Geofyzikálneho ústavu SAV. Stanica je v nadmorskej výške  Podľa webu ústavu je „pozorovací program zameraný na:
* základné klimatologické merania,
* merania slnečného žiarenia a vyžarovania zemského povrchu,
* a monitoring znečistenia vzduchu.“

Počas víchrice vo Vysokých Tatrách 19. novembra 2004 sa stanica Stará Lesná nachádzala v oblasti najväčšieho poškodenia lesa. Nárazový vietor s rýchlosťou nad 30 m/s tu trval od 15:20 do 18:20.

## Referencie

## Iné projekty

## Externé odkazy
* Observatórium na Stránkach Astronomického ústavu SAV 

Stará Lesná
Stará Lesná
Kategória:Astronomický ústav Slovenskej akadémie vied
Kategória:Geofyzikálny ústav Slovenskej akadémie vied
Kategória:Stará Lesná
Kategória:Vysoké Tatry
Zadky

**Zadky** () je malá dedina, patriaca pod obec Neplachovice v okrese Opava, kraji Moravskosliezskom. 

V obci je evidovaných 28 adries. Nachádza sa tu vrakovisko a benzínová stanica. 

## Geografia
Zadky sa nachádzajú približne 2,5 kilometra juhozápadne od Neplachovíc, a približne 9,5 kilometra severozápadne od okresného mesta Opava.

## História
Zadky boli založené v roku 1779.

## Referencie


## Iné projekty

## Zdroj

Kategória:Dediny okresu Opava
Kategória:Neplachovice
Sweet Child o’ Mine

**„Sweet Child o’ Mine“** je skladba americkej hard rockovej skupiny Guns N’ Roses, a zároveň tretí singel z ich debutového albumu *[[Appetite for Destruction]]* z roku 1987. Skladba bola vydaná dňa 17. augusta 1988 a obsadila 1. miesto v americkom rebríčku Billboard Hot 100. Stala sa tak ich prvou a jedinou, ktorá obsadila 1. miesto v USA. V britskom rebríčku UK Singles Chart sa umiestnila po opätovnom vydní v roku 1989 na 6. mieste.

## Kompozícia
Skladba „Sweet Child o’ Mine“ je zložená v tónine Des dur a hraná je v tónine D dur s podladením gitár a basovej gitary o poltón (ako všetky ich skladby). Záverečné sólo je hrané v súzvučnej tónine Es mol.

## Zoznam skladieb

## Zostava
* Axl Rose – hlavný spev
* Izzy Stradlin – rytmická gitara, sprievodný spev
* Slash – sólová gitara, akustická gitara
* Duff McKagan – basová gitara, sprievodný spev
* Steven Adler – bicie

## Pozície v rebríčkoch

## Coververzie
V roku 1999 nahrala americká speváčka Sheryl Crow spolu s členmi skupiny Guns N’ Roses coververziu pre film *[[Veľký tato]]*. Neskôr sa objavila na jej treťom štúdiovom albume *[[The Globe Sessions]]*. Táto coververzia vyhrala cenu Grammy v kategórii Best Female Rock Vocal Performance. Producentmi tejto verzie boli Rick Rubin a Crow. Hudobné video k skladbe režíroval Stéphane Sednaoui.

Medzi ďalších interpretov, ktorí vytvorili coververzie tejto skladby patria:

* Texas
* Most Precious Blood
* Akasha featuring Neneh Cherry
* Luna
* Janet Devlin (In X Factor UK- Season 8 in 2011)
* Flatpack/Mylo in 2005
* Final Approach
* DJ Dougall
* John Henneberry
* Schmoof
* Belladonna
* Flat Pack
* Chester the Pup
* Bumblefoot
* Dead Tongues
* DJ Dex & A
* The Aluminium Group
* DZK
* The SweatHögs
* Tyler and the Wailers
* Anastacia na *[[It’s a Man’s World]]* v roku 2012
* Milk Inc., 2013

## Referencie

## Zdroj

Kategória:Single z 1988
Kategória:Piesne Guns N’ Roses
Kategória:Hardrockové piesne
Kategória:Piesne produkované Rickom Rubinom
Kategória:Rockové balady
Kategória:Glammetalové piesne
Športovci storočia

**Športovci storočia** sú najlepší športovci 20. storočia ocenení v rôznych anketách, vyhlásených v závere minulého storočia. Titul *Športovec storočia* udeľovali medzinárodné športové federácie alebo odborné športové periodiká v jednotlivých športových odvetviach, oceňovaní boli aj najlepší športovci v jednotlivých krajinách.

Najprestížnejšie celosvetové udeľovanie cien *World Sport Awards* sa uskutočnilo 19. novembra 1999 v Štátnej opere vo Viedni. Na slávnostnom galavečere dekorovali v jedenástich kategóriach 11 žijúcich športových osobností, osobitnou kategóriou „Nezabudnuteľní“ si pripomenuli nežijúce legendy svetového športu. V nominácii sa objavili aj tri osobnosti česko-slovenského športu, atlét Emil Zátopek, gymnastická hviezda 60. rokov Věra Čáslavská a Čechoameričanka Martina Navrátilová, 9-násobná víťazka tenisového Wimbledonu. 

**Víťazi World Sport Awards**

**Kategória „Nezabudnuteľní“**

:*Florence Griffithová-Joynerová , atletika
:*Jesse Owens , atletika
:*Paavo Nurmi , atletika
:*Johnny Weissmüller , plávanie
:*Fausto Coppi , cyklistika
:*Juan Manuel Fangio , automobilový šport
:*Ayrton Senna ,  automobilový šport
:*Bobby Moore , futbal
:*Wilt Chamberlain , basketbal

## Ďalší Športovci storočia

Atléti storočia (podľa IAAF a magazínu *Athletics International*)
:*Carl Lewis  – Fanny Blankersová-Koenová 
Atléti storočia (podľa magazínu *Track and Field News*)
:*Carl Lewis  – Jackie Joynerová-Kerseeová 
Plavci storočia (podľa *Swimming World Magazine*)
:*Mark Spitz  – Dawn Fraserová 
Gymnasti storočia (podľa Medzinárodnej gymnastickej federácie)
:*Nikolaj Andrianov  - Nadia Comaneciová  (športová gymnastika)
:*Maria Gigovová  (moderná gymnastika)
Cyklisti storočia
:*Eddy Merckx  – Jeannie Longová 
Hádzanári storočia (podľa IHF a magazínu *World Handball*)
:*Magnus Wislander  – Zinaida Turčinová 
Volejbalisti storočia (podľa FIVB)
:*Karch Kiraly  – Regla Torresová 
Zápasníci storočia (podľa Medzinárodnej zápasníckej federácie)
:*Alexander Karelin  (gréckorímsky štýl)
:*Alexander Medveď  (voľný štýl)
Tenisti storočia 
:*Rod Laver  – Steffi Grafová  (podľa agentúry *Associated Press*)
:*Pete Sampras  (podľa internetovej stránky ATP)
Futbalisti storočia
:*Pelé  – Michelle Akersová  (podľa FIFA)
:*Diego Maradona  – Sun Wen  (podľa internetového hlasovania)
Športové osobnosti storočia (Česko) 
:*Emil Zátopek, atletika, športová legenda storočia
:*Josef Masopust, futbal
:*Jaromír Jágr, ľadový hokej
:*Jan Železný, atletika
:*Ivan Lendl, tenis
:*Jiří Raška, lyžovanie
:*Věra Čáslavská, gymnastika
:*Štěpánka Hilgertová, vodný slalom
:*Jan Veselý, cyklistika
:*Vítězslav Mácha, zápasenie

## Pozri aj

*Slovenský športovec storočia

## Referencie



Kategória:Športové ocenenia
Ofelestes (Trója)

**Ofelestes** alebo **Ofelestés** (*Ofelestes*/iný prepis *Ofelestés*) je v gréckej mytológii obranca Tróje v trójskej vojne. 

Ofelestes, obranca rodnej Tróje, je jednou z mnohých vedľajších postáv Homérovej Iliady. Jeho meno zaznie len v ôsmom speve Iliady, kde je usmrtený šípom najlepšieho lukostrelca achájskeho vojska Teukra, strážiaceho achájsky táborový múr. 

V ôsmom speve Iliady do bojov zasiahol opäť najvyšší boh Zeus, ktorý sa rozhodol pomáhať Trójanom. Trójania sa tak pod velením hlavného veliteľa Hektora dostali až k hradbám achájskeho tábora, kde však narazili na tvrdý odpor Achájcov. V následnom urputnom boji Telamónov syn Teukros zabil svojimi šípmi až ôsmich Trójanov a dva razy vystrelil aj na Hektora. Prvý šíp ho minul, dráhu druhého mu vychýlil boh Apolón a tretí už vystreliť nestihol, lebo ho Hektor zasiahol ostrým kameňom do pleca. Ranený Teukros potom klesol do kolien a luk mu vypadol z rúk.
 
## Referencie a bibliografia

Kategória:Postavy gréckej mytológie
Kategória:Trójska vojna
Štěpán (prírodná rezervácia)

**Štěpán** je prírodná rezervácia, ktorá sa nachádza na katastrálnych územiach Děhylov a Poruba-sever (teraz Martinov v Sliezsku). Ide o komplex pôvodného rybníka, mokradí s tôňami v širokej a plochej nive rieky Opavy a fragmentov lužných lesov tvorených brestovými dúbravami a mokraďovými ješinami. Rezervácia je opatrená informačnými tabuľami. Najbližšie sa nachádza cyklotrasa vedúca do Děhylova.

## Flóra
Mokraď tvoria porasty tŕstia *Phragmition communis* s plochami vysokých ostríc *Caricion gracilis*, ktoré prechádzajú v mokrú lúku travín *Alopecurion pratensis* a *Arrhenatherion*. Okraje lemujú vŕbové kroviny *Salicion cinereae*. Na brehu rastie kosatec žltý (*Iris pseudacorus*) a žabník trávovitý (*Alisma gramineum*), na lúkach potom vstavačovec májový (*Dactylorhiza majalis*).

Hladinu rybníka pokrývajú spoločenstvá *Trapetum natantis* s kriticky ohrozenou kotvicou plávajúcou (*Trapa natans*) a salvíniou plávajúcou (*Salvinia natans*). Okrem nich na hladine žijú napr. lekno jasnobiele (*Nymphaea candida*), leknica žltá (*Nuphar lutea*) alebo spoločenstvá *Salvinioe-Spirodeletum*.

## Fauna

Rybník a okolie obýva celý rad výnimočných druhov. Medzi vodné patrí v Česku veľmi vzácny potočník *Tricholeiochiton fagessi*, 21 druhov vážok a 10 druhov obojživelníkov – napr. mlok hrebenatý (*Triturus cristatus*), skokan ostropyský (*Rana arvalis*) alebo skokan štíhly (*Rana dalmatínca*). Žije tu tiež užovka fŕkaná (*Natrix tesselata*) spolu s ďalšími tromi druhmi plazov.

Okolie obýva cca 160 druhov vtákov, z toho 86 hniezdiacich. K nim patrí napr. kriticky ohrozený bučiačik močiarny (*Ixobrychus minutus*) a kalužiak červenonohý (*Tringa totanus*) alebo silno ohrozené druhy kačica chrapačka (*Anas querquedula*), kačica lyžičiarka (*Anas clypeata*), chriašť bodkovaný (*Porzana porzana*) a močiarnica mekotavá (*Gallinago gallinago*). Rybník slúži ako zastávka vodného vtáctva pri jarných a jesenných ťahoch, preto tu hniezdia napr. labute.
thumb|Panorama rybníka Štěpán

## Referencie


## Pozri aj
* Zoznam chránených území v okrese Opava
* Zoznam chránených území v okrese Ostrava-mesto

## Iné projekty

## Externé odkazy
* Informácie o rezervácii na serveri Moravskosliezskeho kraja 
* Ďalšie dve prírodné rezervácie majú náučné chodníky
* Prírodná rezervácia - osobitne chránené územie "Štěpán" 

## Zdroj

Kategória:Chránené územia v okrese Opava
Kategória:Chránené územia v okrese Ostrava-mesto
Kategória:Územia európskeho významu v Česku
Kategória:Rybníky v Moravsko-sliezskom kraji
Kategória:Lužné lesy v Česku
Kategória:Povodie Opavy
Kategória:Děhylov
Kategória:Martinov (Ostrava)
Kategória:Vodstvo okresu Ostrava-město
Kategória:Vodstvo okresu Opava
Join Me in Death

„**Join Me in Death**“ je skladba fínskej rockovej skupiny HIM, z ich albumu *[[Razorblade Romance]]*. Tiež bola vydaná pod názvom „Join Me“, pretože nebolo povolené použitie slova "Death" pre americkú verziu. Skladba sa objavila počas záverečných titulkov scifi filmu *[[Trináste poschodie]]*. Je tiež 15. najpredávanejším singlom všetkých čias vo Fínsku.

## Zoznam skladieb
### Medzinárodné vydanie
#„Join Me“ – 3:39
#„Join Me“ (13th Floor Mix) – 3:39
#„It’s All Tears“ (Unplugged) – 3:48
#„Rebel Yell“ (live) – 5:12

### Švédske vydanie
#„Join Me in Death“ – 3:39
#„Rebel Yell“ (live) – 5:12

### Nemecké vydanie
#„Join Me in Death“ – 3:39
#„It’s All Tears“ (Unplugged) – 3:48
#„Rebel Yell“ (live) – 5:12
#„Dark Sekret Love“ Limited Edition bonus track – 5:17

## Pozície v rebríčkoch

## Referencie

## Zdroj

Kategória:Single z 1999
Kategória:Piesne HIM
Kategória:Rockové balady
Kategória:Piesne o smrti
Radeon R100

náhľad|Radeon RV100 DDR

**Radeon R100** bola prvá generácia čipov Radeon od firmy ATI. Obsahoval nové funkcie pre 3D akceleráciu a podporoval Direct3D 7.0 and OpenGL 1.3.

## Opis
Prvá generácia bola vydaná v roku 2000 a mala označenie "Rage 6".

## Modely
### R100
Prvá verzia Radeonu R100 bola Radeon DDR. Bola vydaná v lete 2000 s 32 alebo 64 MiB pamäte. Karta s 64 MiB pamäte mala o niečo vyššiu frekvenciu jadra a funkciu VIVO (*video-in / video-out*). Pôvodne sa mal volať Radeon 256, ale meno bolo zmenené kvôli možnej zámene s GeForce 256.

### RV100
Lacnejší variant R100. Má 64-bitovú pamäťovú zbernicu.

Konkurencia k GeForce2 MX.

## Externé odkazy
* ATI Radeon 256 Preview 
* ATI Radeon 32MB SDR 
* ATI Radeon 64MB DDR 

## Zdroj

Kategória:Grafické karty ATI
Filozofická fakulta Univerzity Palackého v Olomouci

**Filozofická fakulta Univerzity Palackého v Olomouci** (skr. **FF UPOL**) je jedna z ôsmych fakúlt Univerzity Palackého v Olomouci. V roku 2013 na fakulte študovalo celkom 5 956 študentov a pracovalo 226 vyučujúcich.

Fakulta ponúka viac než 600 kombinácií humanitných, sociálnych, lingvistických a umenovedných odborov. Svoju činnosť začala v zimmnom semestri roku 1946. Dekanom fakulty je od 1. februára 2022 Jan Stejskal. 

Fakulta má 20 katedier a jedno centrum:

## Referencie

## Externé odkazy
* Oficiálne stránky fakulty


Kategória:Fakulty Univerzity Palackého v Olomouci
Palackého
Kategória:Organizácie založené v 1946
Hranečník

**Hranečník** je prírodná pamiatka ev. č. 1518 severozápadne od obce Píšť v okrese Opava. Oblasť spravuje Agentúra ochrany prírody a krajiny ČR.

## Ochrana
Predmetom ochrany je kolónia volavky popolavej (*Ardea cinerea*), ktorá je na severnej Morave vzácna a vo výbere charakteru hniezdnej lokality ojedinelá.

## Referencie


## Pozri aj
* Zoznam chránených území v okrese Opava

## Iné projekty

## Externé odkazy
* Taggmanager.cz 
* Na OpenStreetMap

## Zdroj

Kategória:Chránené územia v okrese Opava
Kategória:Opavská pahorkatina
Kategória:Píšť (okres Opava)
Radeon R200

náhľad|Radeon 9250
right|thumb|Bloková schéma jadra ATI R200

**[[Radeon]] R200** je inžinierske označenie pre GPU vyvíjané firmou ATI (dnes AMD) a je spájkované na grafické karty radu Radeon 8000 / 9000. Podporuje DirectX 8.1, Shader model 1.4. Jadro bolo vydané v roku 2001 až 2004. Nástupca bol Radeon R300.

## Modely
* Použitý proces 150 nm
* DirectX 8.1 a OpenGL 1.3 (čiastočne 1.4)

### R200
* Vydané v roku 2001
* Jadro
** Frekvencia až 275 MHz
** 2 vertex, 4 pixel, 8 TMU a 4 ROP jednotky
* AGP 4x
* Pamäť
** Až 128 MiB DDR
** Efektívna frekvencia až 550 MHz
** Priepustnosť až 8,8 GB / s
** 128 bitová zbernica
* Grafické karty: Radeon 8500 LE, 8500, 8500 AIW, 8500 AIW DV, 9100

### RV250
* Vydané v roku 2002
* Jadro
** Frekvencia až 275 MHz
** 1 vertex, 4 pixel, 4 TMU a 4 ROP jednotky
* AGP 4x, PCI
* Pamäť
** Až 128 MiB DDR
** Efektívna frekvencia až 550 MHz
** Priepustnosť až 8,6 GB / s
** 128 bitová zbernica
* Grafické karty: Radeon 9000, 9000 Pro, 9000 Pre AIW

### RV280
* Vydané v roku 2003
* Jadro
** Frekvencia až 275MHz
** 1 vertex, 4 pixel, 4 TMU a 4 ROP jednotky
* AGP 8x, PCI
* Pamäť
** Až 256 MiB DDR
** Efektívna frekvencia až 400 MHz
** Priepustnosť až 6,4 GB / s
** Až 128 bitová zbernica
* Grafické karty: Radeon 9000, 9000 Pro, 9000 Pre AIW

## Externé odkazy
* Séria Radeon 9550 na www.amd.com
* ATI Radeon 9000 

## Zdroj

Kategória:Grafické karty ATI
Radeon R420

náhľad|ATI Radeon X850 XT

**Radeon R420** je inžinierske označenie pre GPU vyvíjané firmou ATI (dnes AMD) a je spájkované na grafické karty rady Radeon X100. Podporuje DirectX 9.0b, Shader model 2.0. Jadro bolo vydané v roku 2004 a 2005. Nástupca bol Radeon R520.

## Modely
* Podpora DirectX 9.0b a OpenGL 2.0

### R410
* Vydané 2004
* Jadro
** Frekvencia až 400 MHz
** 6 vertex, 4/8 pixel, 8 TMU a 8 ROP jednotky
* AGP 8x
* Pamäť
** 256 MiB DDR, DDR2, GDDR3
** Efektívne až 1 GHz
** Priepustnosť až 32 GB / s
** 128 bitová zbernica
* Grafické karty: Radeon X700 

### R420
* Vydané Q2 2004
* Jadro
** Frekvencia až 520 MHz
** 6 vertex, 4/16 pixel, 4/16 TMU a 4/16 ROP jednotky
* AGP 8x
* Pamäť
** 256 MiB DDR, DDR2, GDDR3
** Efektívna frekvencia až 1,12 GHz
** Priepustnosť až 35,8 GB / s
** 256 bitová zbernica
* Grafické karty: Radeon X800 VE, Radeon X800 SE, Radeon X800 GT, Radeon X800 Pro, Radeon X800 Pro VIVO, Radeon X800 XT, AIW X800 XT, Radeon X800 XT PE

### R430
* Vydané 2004
* Jadro
** Frekvencia až 500 MHz
** 6 vertex, 16 pixel, 16 TMU a 16 ROP jednotky
* AGP 8x
* Pamäť
** 256 MiB GDDR3
** Frekvencia až 1 GHz
** Priepustnosť až 32 GB / s
** 256 bitová zbernica
* Grafické karty: Radeon X800 XL

### R481
* Vydané 2005
* Jadro
** Frekvencia až 540 MHz
** 6 vertex, 12/16 pixel, 12/16 TMU a 12/16 ROP jednotky
* AGP 8x
* Pamäť
** 256 MiB GDDR3
** Frekvencia až 1,1 GHz
** Priepustnosť až 35,2 GB / s
** 256 bitová zbernica
* Grafické karty: Radeon X850 Pro, Radeon X850 XT, Radeon X850 XT PE

## Podrobnejšie info
* 1 Zaradenie je brané v čase vydania alebo po dobu keď nebolo nič novšieho.

## Podrobne R420
GPU R420 je nástupca R300. ATI miesto revolúcie zvolila iba evolúciu, kvôli tomu podporuje DirectX 9.0b Shader model 2.0+. Zamerala sa na zvýšenie paralelného spracovania dát, úpravu pamäťového radiča, pridanie vyhladzovania FSAA a pridanie technológie 3DC. GPU je vyrábaný 130nm Low-K (označenie *Black Diamond*) procesom a je v puzdre FC-BGA, je zložený z 160 miliónov tranzistorov.

Stavia na SIMD/ MIMD architektúre, obsahuje až 16 pixel (zoskupených po 4) a 6 vertex jednotiek a po 6 TMU a ROP jednotkách, ďalej 4-cestný krížový pamäťový radič s podporou pamätí až GDDR3.

## Externé odkazy
* ATi Radeon X800 - grafická (r) evolúcia

## Zdroj

Kategória:Grafické karty ATI
Radeon R600

náhľad|ATI Radeon HD 2400 XT

**Radeon R600** je inžinierske označenie pre GPU vyvíjané firmou ATI (neskôr AMD) a je spájkované na grafické karty radu Radeon HD&nbsp;2000 a radu FireGL 2007. Grafické karty na jadre R600 boli uvedené 14. mája 2007. Obchodný názov je AMD Radeon HD2xx0 (HD2400, HD2900 a ďalšie). Podporuje DirectX 10, Shader model 4.0 a OpenGL 3.0. Kompatibilita bola so slotom PCI-E 1.1 16 × a nižším. AMD v tejto dobe odkupuje ATI. Vďaka tomu došlo k oneskoreniu a neúplnému doladeniu.

Nástupcom bola ***[[Radeon R680|R680]]*** 55 nm upravená verzia R600.

## R600
### Jadro
Jadro R600 je prvé jadro postavené na unifikovaných shaderoch a každý unifikovaný shader je postavený z piatich 5D jednotiek. Bolo to posledné HIGH-END jadro od AMD. ATI pri vytváraní parametrov jadra počítalo, že sa grafika v PC hrách a náročnosť scén bude vyvíjať inak. Vďaka tomu je R600 stavaná na vyššie vyhladzovanie ako je 8x, kde dosahuje menších prepadov výkonu ako iné karty v tej dobe. Kvôli použitiu novej 80nm nanotechnológie a neodladenosti má čip veľké TDP (okolo 230W).

### Pamäť
Jadro malo 512 bitovú zbernicu na pripojenie pamäte, vďaka čomu mala priepustnosť až 128,0 GB / s. Pamäte sa používali DDR2 až GDDR4.

## Typy
* **RV610** (HD 2400)
** Nižšia trieda
** 65nm technológie, vyrábané u TSMC
** 8 5D (40 SP)
** 64-bitová pamäťová zbernica
* **RV630** (HD 2600)
** Stredná trieda
** 65nm technológie, vyrábané u TSMC
** 24 5D (120 SP)
** 128-bitová pamäťová zbernica
* **R600** (HD 2900)
** Vyššia trieda
** 80nm technológie, vyrábané u TSMC
** 64 5D (320 SP)
** 512-bitová pamäťová zbernica

## Podrobnejšie info
* 1 Zaradenie je brané v čase vydania alebo po dobu keď nebolo nič novšieho.
* 2 Rozdelené na počet SM blokov v jadre, počet Shader jednotiek v 1 SM bloku a počet jednotiek v 1 Shader jednotke
* 3 GFlops = FMAD

## R680 / RV670

Stavia na jadre R600. Je upravené, optimalizované a vyrábané 55nm procesom. 512-bitovú pamäťovú zbernicu nahradila menej náročná a nákladná 256-bitová. Pamäte sa stále používajú od DDR2 až po GDDR4. Umiestňuje sa na grafické karty Radeon HD 3000.

## Externé odkazy
* Séria Radeon HD 2400
* Séria Radeon HD 2600
* Séria Radeon HD 2900

## Zdroj

Kategória:Grafické karty ATI
Radeon R800

**[[Radeon]] R800** je inžinierske označenie pre GPU vyvíjané spoločnosťou AMD a spájkované na grafické karty radu Radeon HD 5000. Jadro RV870 bolo uvedené na trh 29. septembra 2009. Jadrá RV840 boli uvedené 13. októbra 2009. Jadrá sú vyrábané 40nm u TSMC. Podporuje DirectX 11, Shader model 5 a OpenGL 4.1 a OpenCL 1.1.

Jadro má vývojové meno *Evergreen*.

Bola zvýšená plocha o 31% a hustota tranzistorov o 73% oproti RV770, o 18% a 90% oproti RV790 a hustota tranzistorov oproti RV740 bola o 7% vyššia.

## Prehľad
### Parametre
* Jadro
** Až 2x320 5D jednotiek (2x1600 SP)
** Unifikovaná superskalárna architektúra shadera.
** Typy: RV870, RV840, RV830
** Podpora DirectX 11.
** 40nm proces.
** SIMD inštrukcie.
* Pamäť
** GDDR5 pamäte a až 256-bitová zbernica.
** Frekvencia GDDR5 až 4,8GHz.

### Modely
#### RV810
* Jadro
** Meno: Cedar Pre
** Najnižšia trieda
** TDP do 25 W
** 40 nm proces, vyrábané u TSMC
** 16 5D jednotiek (80 SP)
* Pamäť
** 64bitová pamäťová zbernica

#### RV830
* Jadro
** Mená: Redwood LE / PRO / XT
** Nižšia trieda
** TDP do 70 W
** 40 nm proces, vyrábané u TSMC
** 64/80 5D jednotiek (320/400 SP)
* Pamäť
** 128-bitová pamäťová zbernica

#### RV840
* Jadro
** Mená: Juniper PRO / XT
** Stredná trieda
** TDP do 115 W
** 40 nm proces, vyrábané u TSMC
** 144/160 5D jednotiek (720/800 SP)
* Pamäť
** 128-bitová pamäťová zbernica

#### RV870
* Jadro
** Mená: Cypress LE / PRO / XT
** Najvyššia trieda
** TDP do 195 W pre jednočip a 305 W pre dvojčip
** 40 nm proces, vyrábané u TSMC
** 288/320 5D jednotiek (1440/1600 SP)
* Pamäť
** 256bitová pamäťová zbernica

## Podrobnejšie info
* 1 Zaradenie je brané v čase vydania alebo po dobu keď nebolo nič novšieho.
* 2 Rozdelené na počet SM blokov v jadre, počet Shader jednotiek v 1 SM bloku a počet jednotiek v 1 Shader jednotke
* 3 GFLOPS = FMAD

## Externé odkazy
* ASUS HD 5870 Matrix - rozbor čipu Cypress
* Potvrdené: Grafiky AMD-ATI Radeon HD 5000 s RV870 a DX11 už v lete!
* Údajné špecifikácie ATI RV870 
* TSMC a AMD ukazujú DirectX 11 čipmi

## Zdroj

Kategória:Grafické karty ATI